《兰亭一首》
宋代·王阮

金行中否野多遗，越禊诸贤不受羁。
天朗气清书上已，春行秋受纪当时。
九原寂寞不可作，一水萦回或在兹。
归去庐山定相问，为公关扫紫霄知。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。